Lietuvių dailės institutas

Lietuvių dailės institutas – lietuvių išeivių dailininkų organizacija, įkurtas 1947 m. Freiburge (Vokietija).

 Istorija 
Iniciatoriai – Viktoras Vizgirda, Telesforas Valius, Adolfas Valeška. Tikslas – tirti, remti ir ugdyti lietuvių dailę. Lietuvių dailės institutas įsteigė diskusijų klubą lietuvių meno ir kultūros klausimams aptarti. 1953 m. Ročesteryje surengė grafikos, 1956 m. Čikagoje – religinio meno parodas, apžvalginių parodų (lietuvių dailininkų paroda Hanau, 1948 m., Lietuvių dailės instituto narių paroda Freiburge, 1950 m.), dailininkų suvažiavimų, išleido leidinių. 1950 m. Lietuvių dailės institutas buvo perkeltas į Čikagą, netrukus veikla nutrūko, rinkinius perėmė Lietuvių dailės muziejus.

 Šaltiniai 

Kategorija:Amerikos lietuvių organizacijos
Kategorija:Lietuvos dailės istorija
Kategorija:Lietuvos dailės mokyklos
Kategorija:Vokietijos menas